**ПРИНЦИПИ КОМПОНОВАЊА ЛИКОВНИХ**

**ЕЛЕМЕНАТА У КОМПОЗИЦИЈУ**

У различитим начинима изажавања и представљања идеја у свим областима ликовних (архитерктура, сликарство, вајарство, и графика) и примењених уметности – дизајна употребљавају се ликовни елементи:

ЛИНИЈА, ОБЛИК, ВЕЛИЧИНА, СМЕР, ВАЛЕР, БОЈА И ТЕКСТУРА

Они и сами по себи имају своја мање или више изражена визуелна дејства , али тек међусобном комбинацијом ових елемената постиже се свака визуелна представа у области ликовних и декоративних површина примењених уметности (дизајн текстила, одеће, керамике.).

Сви ликовни елементи – елементи композиције се организују према принципима компоновања:

1. Репетиција- понављање
2. Контраст – супротност односа елемената
3. Хармонија- склад односа
4. Градација – поступност променама елемената
5. Јединство – организација истоветности и различитости елемената
6. Доминанта – истицање неког или више елемената
7. Равнотежа – симетрија или асиметрија

**РЕПЕТИЦИЈА - ПОНАВЉАЊЕ**

Понављање је начин комбиновања истих ликовних елемената или структуралних делова сложених од више ликовних елемената између којих постоји само просторна разлика или интервал. Зато је понављање монотоно и ретко се користи без других начина комбиновања.

### КОНТРАСТ

Контраст је супротан понављању , то је максимални интервал између ликовних елемената који обухвата све њихове особине. За разлику од понављања или монотоније контраст означава занимљивост.

По дужини

По дужини и усмерености

По врсти, дужини и усмерености

**ХАРМОНИЈА**

Хармонија је комбиновање сличних ликовних елемената по једној или више особина. То је средњи интервал између ликовних елемената на средини између понављања и контраста. Композиције и одевни предмети су хармонични ако су им бар једани или више елемената или особина хармонични. Хармоничне композиције највише пријају људском оку.

**ГРАДАЦИЈА**

Градација је сложено слагање између хармоније и контраста ликовних елемената. То је низање већег броја поступних разлика или интервала и максималних разлика или интервала у целини.

Овај вид слагања близак је човеку због тога што постоји у природним начинима стварања облика и као ред у природним циклусима . На пример :постепено смењивање контраста у смењивању дана и ноћи, годишњих доба, плиме и осеке , кретању живих бића, животу рођења до смрти.

**ДОМИНАНТА**

Улога доминанте је од пресудног значаја у ликовној целини. Свака ликовна целина има своју доминанту, односно да има један елемент коме су сви други подређени. У једном делу или композицији може да се нагласи једна или више доминанти , али је веома важан њихов распоред и подређеност доминанти.

**РАВНОТЕЖА**

У композицијама свих ликовних дела можемо запазити равнотежу у два вида:

1. **СИМЕТРИЈА**

СИМЕТРИЈА је најјаснија форма ранотеже у којој су предмети постављени са обе стране једне осе или пак огледалска слика предмета на супротној страни осе. То би била чврста симетрија. Уликовној уметности често се симетријом називају и незнатна мала одступања тј. однос леве и десне стране , што се не нарушава хармоничан склад при визуелном доживљају.

1. **АСИМЕТРИЈА**

АСИМЕТРИЈА је супротност облика два предмета наспрам једне осе. Асиметрија или контраст који изазива веће експресије него што је то случај са симетријом. Она опстаје само ако је јасна и одређена.Све што прелази те границе може да изазива хаос или напетост.